[{"text_idx": "#000000", "text": "Tago 5: s\u0302tonaj fungoj kaj komunumo Ardino"}, {"text_idx": "#000003", "text": "Post matenmang\u0302o, mi kun Mih\u0302aela el \u201eGabi Tur\u201c vojag\u0302is al la loka vidindaj\u0302o \u201eS\u0302tonaj Fungoj\u201c dek kilometrojn for de Kardj\u0302ali. La s\u0302tonoj estas vere amuzaj; foto ne transdonas la impreson \u2014 ili elvokas rideton, tiuj fungoj, ilia rozkolora surfaco g\u0302ojigas. Samtempe aperas impreso, ke ili ne estas sufic\u0302e gardataj, ke iu povas facile damag\u0302i ilin \u2014 de la unua rigardo s\u0302ajnas, ke unu pus\u0302eto sufic\u0302as por faligi la strukturon."}, {"text_idx": "#000004", "text": "Post la tagmezo okazis vojag\u0302o trans monta c\u0302eno al komunumo Ardino. En Ardino estas vere impresaj montoj, kontraste al c\u0302io, kion mi g\u0302is nun vidis en Rodopoj. Kelkloke la naturo similetas tiun en la Kurtata valo kaj aliaj partoj de Kau\u0306kazio."}, {"text_idx": "#000005", "text": "La c\u0302efa vidindaj\u0302o en c\u0302irkau\u0306aj\u0302o de Ardino estas la antikva Diabla Ponto \u2014 otomana reuzo de la romia ponto. Imageble g\u0302i estis renovigita tiel ke turistoj ne risku fali de g\u0302i. La ponto estas belega kaj ligas nun unu nelog\u0302atan flankon de la valo kaj la alian nelog\u0302atan flankon de la valo \u2014 imageble antau\u0306e g\u0302i estis la ponto survoje al Ksanti (nun en Grekio) kaj pli suden. Ekzistas diversaj legendoj, kial g\u0302i nomig\u0302as tiel kaj krome ekzistas loka s\u0302atokupo pri trovado de vizag\u0302oj en la respegulig\u0302o de la ponto en la akvo. Spurojn de tiu sporto vi povas trovi mem per bildos\u0302erc\u0302ilo de Guglo, uzu \u201e\u0434\u044f\u0432\u043e\u043b\u0441\u043a\u0438\u044f \u043c\u043e\u0441\u0442\u201c."}]